CELEX: 62007CA0502
Language: sk
Date: 2009-01-15 00:00:00
Title: Vec C-502/07: Rozsudok Súdneho dvora (druhá komora) z  15. januára 2009 (návrh na začatie prejudiciálneho konania, ktorý podal Naczelny Sad Administracyjny – Poľská republika) – K-1 sp. zoo/Dyrektor Izby Skarbowej w Bydgoszczy (DPH — Nezrovnalosti v daňovom priznaní zdaniteľnej osoby — Dodatočná daň)

7.3.2009   
            
            
               SK
            
            
               Úradný vestník Európskej únie
            
            
               C 55/4
            
         Rozsudok Súdneho dvora (druhá komora) z 15. januára 2009 (návrh na začatie prejudiciálneho konania, ktorý podal Naczelny Sad Administracyjny – Poľská republika) – K-1 sp. zoo/Dyrektor Izby Skarbowej w Bydgoszczy
   (Vec C-502/07) (1)
   
   (DPH - Nezrovnalosti v daňovom priznaní zdaniteľnej osoby - Dodatočná daň)
   (2009/C 55/05)
   Jazyk konania: poľština
   Vnútroštátny súd, ktorý podal návrh na začatie prejudiciálneho konania
   Naczelny Sad Administracyjny
   Účastníci konania pred vnútroštátnym súdom
   
      Žalobca: K-1 sp. zoo
   
      Žalovaný: Dyrektor Izby Skarbowej w Bydgoszczy
   Predmet veci
   Návrh na začatie prejudiciálneho konania – Naczelny Sad Administracyjny (Poľsko) – Výklad článku 2 prvého a druhého odseku prvej smernice Rady 67/227/EHS z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES L 71, s. 1301; Mim. vyd. 09/001, s. 3), ako aj článku 2, článku 10 ods. 1 písm. a), článku 10 ods. 2, článku 27 ods. 1 a článku 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Vnútroštátna právna úprava ukladajúca povinnosť uhradiť dodatočnú daňovú povinnosť v prípade zistenia nezrovnalostí v daňovom priznaní DPH
   Výrok rozsudku
   
               1.
            
            
               Spoločnému systému dane z pridanej hodnoty, tak ako je definovaný v článku 2 prvom a druhom odseku prvej smernice Rady 67/227EHS z 11. apríla 1967 o harmonizácii právnych predpisov členských štátov týkajúcich sa dane z obratu, ako aj v článku 2, článku 10 ods. 1 písm. a) a článku 10 ods. 2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2004/66/ES z 26. apríla 2004, neodporuje, aby členský štát stanovil vo svojej právnej úprave takú správnu sankciu, akou je „dodatočná daňová povinnosť“ stanovená článkom 109 ods. 5 a 6 zákona o dani na tovary a služby, ktorú môže uložiť zdaniteľnej osobe podliehajúcej dani z pridanej hodnoty (ustawa o podatku od towarów i usług) z 11. marca 2004.
            
         
               2.
            
            
               Také ustanovenia, akými sú tie, ktoré sú uvedené v článku 109 ods. 5 a 6 zákona o dani na tovary a služby z 11. marca 2004, nepredstavujú „osobitné odchyľujúce sa opatrenia“ smerujúce k zamedzeniu určitých daňových únikov alebo vyhýbaniu sa daniam v zmysle článku 27 ods. 1 šiestej smernice 77/388 v znení zmien a doplnení.
            
         
               3.
            
            
               Článok 33 šiestej smernice 77/388 v znení zmien a doplnení nevytvára prekážku na ponechanie takých ustanovení, akými sú tie, ktoré sú uvedené v článku 109 ods. 5 a 6 zákona o dani na tovary a služby z 11. marca 2004.
            
         
      (1)  Ú. v. EÚ C 22, 26.1.2008.